Awit saking berkahing pakaryanipun Gusti Allah anggenipun paring kawilujengan lumantar pakaryanipun Gusti Yesus Kristus, tuwuh Greja utawi Pasamuwan ingkang mujudaken patunggilanipun para tiyang pitados ingkang underanipun wonten ing Sang Kristus. Gereja Kristen Jawa kalebet Pasamuwan ing ngriki, lairipun karana pakaryaning Allah anggenipun maringi kawilujengan menika. Gereja Kristen Jawa ingkang dipun akeni dados pasamuwan, inggih menika gesang patunggilaning keyakinan tiyang-tiyang ingkang manggen ing salah satunggaling panggenan, ingkang sampun gadhah Pradata, sarta ingkang sembada tanggel jawab dhateng sawernining peladosan, dadosa pangundhanging Injil, pangrimating kapitadosanipun warganing pasamuwan, sarta nindakaken organisasining Pasamuwan adhedhasar